ธปท.ยันมัลแวร์ "Petya" ไม่กระทบแบงก์ไทย
ธปท.ยืนยันสถาบันการเงินไทยไม่ได้รับผลกระทบจากการโจมตีของมัลแวร์ Petya
29 มิ.ย. 2560

ธปท.ยืนยันสถาบันการเงินไทยไม่ได้รับผลกระทบจากการโจมตีของมัลแวร์ Petya    เมื่อวันที่ 29 มิ.ย. น.ส.สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงิน และเทคโนโลยีทางการเงิน ธนาคารแห่งประเทศไทย (ธปท.) กล่าวว่า ตามที่มีการระบาด Ransomware ชื่อ Petya ทำให้เกิดผลกระทบกับประเทศต่าง ๆ  ตั้งแต่วันที่ 27 มิ.ย. ที่ผ่านมานั้น ธปท. ยังไม่พบว่ามีสถาบันการเงินไทยรายใดได้รับผลกระทบจากกรณีมัลแวร์ Petya แต่อย่างใด"ธปท.และกลุ่มความร่วมมือไซเบอร์ (Thai Banking sector CERT:TB CERT) ของสมาคมธนาคารไทย ได้มีการแจ้งเตือน และติดตามเฝ้าระวังอย่างใกล้ชิด ยังไม่พบว่า สถาบันการเงินไทยได้รับผลกระทบจากเหตุการณ์ดังกล่าว โดยมีการป้องกันและเพิ่มความร่วมมือการเฝ้าระวังมากขึ้น รวมถึงการให้คำแนะนำหากมีตรวจพบต่อไป"น.ส.สิริธิดาระบุน.ส.สิริธิดา กล่าวว่า ปัจจุบันการให้บริการผ่านทางอิเล็กทรอนิกส์ยังเติบโตได้ต่อเนื่อง มีประชาชนเข้ามาใช้เพิ่มขึ้น เนื่องจากสะดวกและผลอดภัยโดยเฉพาะการชำระเงินผ่านบัตรเดบิตยังโตสูง โดยเดือนพ.ค.ที่ผ่านมา ปริมาณธุรกรรมการชำระผ่านบัตรเดบิตสูงขึ้นถึง 31% เมื่อเทียบกับระยะเดียวกันปีก่อน  ภาพ...เอเอฟพี